**Võ Thị Ánh Xuân** (født 8. januar 1970) er en vietnamesisk politiker og tidligere lærer som har vært Vietnams visepresident siden 6. april 2021 og som også er landets fungerende president fra 21. mars 2024 etter Võ Văn Thưởngs avgang. Hun var også fungerende president i perioden fra Nguyễn Xuân Phúc trakk seg 18. januar 2023 og valget av Võ Văn Thưởng til ny president 2. mars 2023. Hun representerer Vietnams kommunistparti hvor hun har vært medlem siden 1995.

Hun ble valgt til visepresident 6. april 2021 etter å ha fått 93,1 % av stemmene i Vietnams nasjonalforsamling, og fulgte dermed opp landets tradisjon med kvinnelig visepresident. Før hun ble valgt var hun kommunistpartiets sekretær (tilsvarende provinsguvernør) i An Giang-provinsen og ledet provinsens delegasjon til nasjonalforsamlingen. Hun er også medlem av partiets sentralkomite. Hun er den andre kvinnelige presidenten etter Đặng Thị Ngọc Thịnh som var fungerende president i 2018. Xuân er landets yngste visepresident siden 1945.

Politisk karriere
-----------------

Fra august 1996 til juli 2001 arbeidet Võ Thị Ánh Xuân ved kontoret til An Giang-provinsens partikomite. Mellom 2001 og 2010 var hun medlem av den stående komiteen, nestleder og senere leder for An Giangs kvinneunion. Hun var også, fra desember 2005 til oktober 2010, medlem av An Giang-partiorganisasjonens sentralkomite. Fra august 2010 til oktober 2010 var hun nestleder i An Giangs regionkomite for massemobilisering.

Fra november 2010 til januar 2013 var hun medlem av den stående komiteen i An Giangs partikomite og sekretær i byen Tan Chaus partikomite. I januar 2011 ble hun varamedlem til partiets sentralkomite. Fra februar 2013 til november 2013 var hun medlem av An Giangs partikomites styre og nestleder i An Giangs folkekomite. Fra desember 2013 til oktober 2015 var hun visegeneralsekretær i An Giangs partikomite. Fra 2. oktober 2015 har hun vært generalsekretær i An Giangs partikomite.

I januar 2016 ble hun valgt inn som medlem i partiets 12. sentralkomite. Etter valget til den 14. nasjonalforamling i 2016 ble hun leder for An Giangs delegasjon til nasjonalforsamlingen.

Den 6. april 2021 vedtok nasjonalforsamlingen med 447 av 449 stemmer (93,13 % av totalt antall parlamentsmedlemmer) å velge Võ Thị Ánh Xuân til Vietnams visepresident

18. januar 2023 ble hun fungerende president etter at Nguyễn Xuân Phúc gikk av. Hun ble tatt i ed 4. februar 2023.

20. mars 2024 ble president Võ Văn Thưởng fritatt fra sine verv som president, leder for den nasjonale forsvars- og sikkerhetskomite, medlem av politbyrået og medlem av partiets sentralkomite, og Võ Thị Ánh Xuân ble for andre gang innsatt som fungerende president.

Referanser
----------

1. ↑  «Vietnam President Nguyen Xuan Phuc Resigns in Rare Shakeup». Time.
2. ↑  «Trung ương Đảng họp, cho Chủ tịch nước Võ Văn Thưởng thôi chức» **(vietnamesisk)**. Voice of America. 20. mars 2024.
3. 1 2  «Tóm tắt tiểu sử Phó Chủ tịch nước Võ Thị Ánh Xuân (Brief biography of Vice President Vo Thi Anh Xuan)» **(vietnamesisk)**. Vietnam Television. 6. april 2021.
4. ↑  «Bà Võ Thị Ánh Xuân làm Phó chủ tịch nước (Ms Vo Thi Anh Xuan elected Vice State President of Vietnam)» **(vietnamesisk)**. VnExpress. 6. april 2021.
5. ↑  «Tiểu sử của nữ Phó Chủ tịch nước trẻ nhất từ trước tới nay» **(vietnamesisk)**. VietNamNet News. 6. april 2021.
6. ↑  «Danh sách chính thức 18 người ứng cử Đại biểu Quốc hội khóa XIV, nhiệm kỳ 2016-2021 theo từng đơn vị bầu cử (Official list of the 18 candidates for delegates of the Fourteenth National Assembly by electoral region)» **(vietnamesisk)**. Báo An Giang Online. 2. mai 2016. Archived from the original on 29. august 2021. Besøkt 22. mars 2024. CS1-vedlikehold: Uheldig URL (link)
7. ↑  «Võ Thị Ánh Xuân elected Vice State President of Việt Nam». Việt Nam News. 6. april 2021.
8. ↑  Viet, Tuan (4. februar 2023). «Former president Nguyen Xuan Phuc formally hands over work - VnExpress International». VnExpress.